cyanic-selkie/wikianc huggingface dataset:
Irokesere
Dagens befolkning
Det totale antallet irokesere i dag er vanskelig å fastslå. Rundt 45,000 irokesere levde i Canada i 1995. I folketellingen i 2000, hevdet 80 822 mennesker i USA å være av irokesisk etnisitet, mens 45 217 hevdet at de bare hadde irokesisk bakgrunn. Men stammeregistreringene i USA i 1995 talte bare rundt 30 000 totalt.
Åmli
Fauna
Åmli kommune er uløselig knyttet til bever (Castor fiber), noe som også går klart fram av kommunevåpenet. Det viser en stående hvit bever på blå bakgrunn. Da beveren holdt på å bli utryddet i Eurasia sto to karer fra Åmli sentralt i redningen av den vesle norsk restbestanden, nemlig sørlendingene Peder Martinius Jensen og Sigvald Salvesen fra Åmli. Rundt år 1900 talte den globale populasjonen av eurasisk bever kun omkring 1 200 individer. Disse overlevde i en håndfull refugium rundt om i Europa (fire) og det vestlige Vest-Asia (ett). Ett av refugiene omhandlet noen titalls bever i Nidelva og Tovdalselva på Sørlandet. Sørlandsbestanden ble estimert til cirka 60–100 individer. Etter hvert som bestanden tok seg opp begynte Jensen og Salvesen med reintroduksjon (i Norge) og eksport av sørlandsbever. Rundt 1918 talte bestanden cirka 7 000 individer. I dag teller den mer enn 70 000 individer i Norge og mer enn 130 000 individer (alle med opphav fra Sørlandet) i Sverige. Sørlandsbever ble også eksportert til en rekke andre land i Europa. Den globale populasjonen av bever har passert 1 million individer.
Næringsliv
I forhold til innbyggertallet er det også mye handel i Åmli og denne er økende. Det samme gjelder hyttebygging og turisme.
Historie
I 1876 ble Mykland skilt ut fra Åmli formannskapsdistrikt. Fra 1. januar 1908 ble Åmli delt i tre selvstendige kommuner: Tovdal, Gjøvdal og Åmli. Gjøvdal og Åmli kommuner ble slått sammen igjen 1960. Nåværende grenser er fra 1967, da Tovdal kommune ble lagt til.
Kultur
Elvarheim Museum har en stor samling utstoppede dyr. Museet holder til nær kraftstasjonen på vestsiden av elva. Museet er også kommunens tusenårssted.
Kulturminner
I Åmli kommune finnes en rekke kulturminner av ulike typer tilknyttet tømmerfløting.
Hvite ørner
Hvite ørner eller Beli orlovi (serbisk:Бели орлови) var en serbisk paramilitær enhet som opererte fra 1991 til 1995 under Bosnia-krigen. De hadde nære bånd til Srpska radikalna stranka. Hvite ørner refererer til det serbiske nasjonale symbolet, en ørn med to hoder under en krone. Navnet stammer fra en anti-kommunistisk organisasjon som ble opprettet under andre verdenskrig og som fortsatte en mindre geriljakrig mot Titos regjering like etter krigens slutt. De nye Hvite ørnene ble opprettet i overgangen mellom 1991 og 1992 av Dragoslav Bokan og Mirko Jović.
Etat
Kommunale etater
Kommunale etater er en del av kommuneforvaltningen. Områder som vann/avløp, renovasjon, parkering, kinoer og havnevesen kan være organisert som kommunale etater.
Sven Høgda
Innholdet i oppringningene
I 1988 skal han ha ringt Oslo politikammer og meldt at en rømt fange hadde søkt tilflukt i T-banesystemet. Tre politimenn tok seg inn i tunnelen i den tro at kjørestrømmen var slått av. Alle tre holdt på å bli drept av høyspent elektrisitet og påkjørt av togene.
Den astronomiske klokken i Praha
Den astronomiske klokken i Praha (tsjekkisk: Pražský orloj) er et astronomisk urverk fra middelalderen i Tsjekkias hovedstad Praha.
Urverket ble laget 1410 – av en urmaker i samarbeid med en professor i astronomi og matematikk på Karlsuniversitetet i Praha – og forbedret 1490. Den største turistattraksjonen: Tolv apostelfigurer som kommer til syne hver hele time fra kl. 9.00 til 21.00 – da åpnes de små blå vinduene helt oppe, der marsjerer apostlene. På klokkeskiven vises bl.a. fire ulike typer av tid, alle faser og bevegelser av sola og månen, et enkelt verdenskart (med Afrika, dvs. sør, oppe, og Praha i midten), ekvator, begge vendekretser, øyeblikket når både sola og månen på aktuell dag går opp og ned; og mye mer. Det blå feltet på klokkeskiven fremstiller dagen, det svarte natten. Rødt-brunt til venstre: daggry, ditto til høyre: skumring. På hver side av klokkeskiven står to statuer; fra venstre: Forfengelighet, Grådighet, Døden og Tyrkeren (symbol på lyst). Maleriet nederst er roterende kalender. Statuene på hver side av kalenderen fra venstre: Filosofi, erkeengel Mikael, Astronomi, Retorikk. Klokkens drivkraft er mekanisk (pendel), men uret trekkes nå ved hjelp av elektromotor. Klokken er på mange måter unik.
Kun på Prahas ur er både solas og månens bevegelser sett i forhold til horisonten akkurat som i virkeligheten. Selve månen er også meget spesiell: en hul metallkule med en liten spiral og lodd inne; takket være dette viser kunstig måne nøyaktig samme faser og bevegelser som den ekte på himmelen.
Ishockey under Vinter-OL 1998 – Menn
Deltakelse av NHL-spillere
Under Sommer-OL 1992 i Barcelona friga National Basketball Association (NBA) for første gang spillerne for å delta i OL. Suksessen med det amerikanske «Dream Team»-konseptet medførte ikke kun enorm utvidet interesse for sporten. Turneringen medførte også at NBA profiterte på opprettelsen av store, nye markeder for basketball. Gary Bettman, som i 1992 var visepresident i NBA, kommenterte at «[NBA]s verdensomspennende bevissthet vokste dramatisk» som følge av OL-deltakelsen.
Forlenget spilletid i sluttspillskamper
Hvis det ikke ble scoret i overtidsperioden skulle kampen avgjøres med en straffeslagskonkurranse («shootout», SO eller «Game Winning Shot», GWS). Fem forskjellige spillere fra hvert lag skulle skiftes til å skyte inntil et avgjørende mål ble scoret. Hvis det fortsatt sto likt etter de fem forsøkene fortsatte straffeslagskonkurransen i omvendt rekkefølge og en spiller fra hvert lag skiftes til å skyte et enkelt, avgjørende straffeslag. De samme eller nye spillere kan utvelges til de avgjørende straffeslagene.
Dommere
IIHF utnevnte følgende dommere og linjedommere til å dømme kampene under turneringen. En av reglene vedtatt i OL-avtalen var at alle kamper hvor mere enn 50 prosent av spillerne var NHL-spillere skulle dømmes med NHL-dommere.
Innledende runde
Alle klokkeslett er gitt i lokal tid UTC+09.00.
Finalerunde
Alle klokkeslett er gitt i lokal tid UTC+09.00.
Kielfreden
Norge motsatte seg Kieltraktaten og erklærte uavhengighet, vedtok egen grunnlov og valgte prins Christian Frederik til konge. Etter en kort krig mot overmakten Sverige godtok Norge ved Mossekonvensjonen 14. august 1814 å gå i personalunion med Sverige. Den 4. november ble Stortinget og de svenske forhandlerne enige om vilkårene, en revidert norsk forfatning ble vedtatt, og Sveriges konge Karl XIII ble valgt til norsk konge. Kieltraktaten ble forstått ulikt og brukt for å fremme nasjonale interesser. Danskekongen brøt traktaten da han iverksatte en plan for å unngå Norges innlemmelse i Sverige. Den norske eliten brøt traktatens relativt klare intensjon da den nektet å betale den norske del av Danmark-Norges fellesgjeld. Og svenskene brøt traktaten da de nektet å ta del i betalingen av den norske gjelden. Traktaten ble diktert av Karl Johan, og selv norske historikere har innrømmet at svenskene var den part som i størst grad overholdt avtalens bokstav, mens danskekongen mest aktivt motarbeidet den.
Brian Faulkner
Bakgrunn
Faulkner var den eldste av to sønner, og eldre bror av oberst Dennis Faulkner som var kommandør av Order of the British Empire. Broren James eide Belfast Krage Company som var en av de største skjorteprodusentene i verden og som hadde 3000 ansatte på det meste. Faulkner studerte juss ved Queen's University Belfast i 1939, men han avbrøt studiene da andre verdenskrig brøt ut, og begynte i familiens skjortefabrikk.
Kielfreden
Sluttspillet 1812-1814
Etter Napoleons tap ved Leipzig gikk stormaktene straks i gang med å drøfte Danmark-Norges framtid. Den danske kongen satte særlig lit til støtte fra Østerrike om å redde dobbeltmonarkiet, og det var en kjensgjerning at britene hadde nære relasjoner til det norske handelsborgerskapet. Den østerrikske kansleren Fyrst Metternichs utsending grev Louis Phillippe de Bombelles, ble sendt til København og fikk Frederik VIs aksept for å avstå Trondhjems Stift (Trøndelag og Nord-Norge) til Sverige, mot å bryte med Napoleon og slutte seg til de allierte. I mellomtiden tok Christian Frederik initiativ til dannelse av en de facto norsk sentralbank med rett til utstedelse av norske sedler. Han visste at det ledende norske borgerskap ønsket forening enten politisk med Storbritannia eller statsmessig med Sverige, mens bøndene var mer kongetro. Kombinasjonen av en god kornhøst 1813 og stattholder Christian Frederiks sjarmoffensiv overfor nordmennene, svekket svenskenes stilling i Norge og ga danskekongen gode kort på hånden. Det gikk antakelig nesten to uker før danskekongen fikk nøyaktig forståelse av Napoleons nederlag, og det virker som han ikke fullt innså nederlaget før 6. november.
Kieltraktatens bestemmelser
Kieltraktaten ble skrevet på fransk og ikke utgitt separat i Norge, men ble i slutten av januar kjent i den norske eliten. Det kjennes to utgaver fra København, en fra Odense, én fra Stockholm, én på tysk fra det svenske feltboktrykkeriet i Liège, og et annet eksemplar på fransk fra feltboktrykkeriet i Kiel. Etter den danske oversettelse, utført ved hoffets og universitetets trykkeri, inneholder de 28 artiklene følgende bestemmelser i oppsummert form:
Traktaten og det norske opprør
Dette bidro utvilsomt til å befeste Christian Frederiks konklusjon om å oppgi arverettsargumentene for godt og søke en konstitusjonell veg til den norske trone. Ved å begrense kjøpmannsstandens representasjon i Eidsvollsforsamlingen i april, sikret også Christian Frederik at den svenske unionsdør forble lukket når de norske representantene skulle utforme sin grunnlov og velge konge. Eidsvollsmennene endte med å gjenskape Christian Frederiks arverett til Norge, og holde døren åpen for en gjenforening med Danmark som konstitusjonelt monarki i framtiden.
Kieltraktaten, Grønland og Svalbard
I 1892 tok Norges egen regjering et initiativ til anneksjon av Svalbard, men ble avvist fra den svenske regjeringen, av henvisning til russerne som i århundrets siste år også avviste tyske forsøk på å annektere Bjørnøya. Et sentralt poeng her er at det norske 1892-initiativet ble reist av en regjering som i det stille arbeidet for en egen norsk utenrikstjeneste og utenrikspolitikk, mens Norge fra et svensk synspunkt var underlagt svensk utenrikspolitikk og overhøyhet. Hadde Sverige eller Norge annektert Svalbard før 1905, ville det utvilsomt oppstått kompetansestrid mellom dem om hvem som var den folkerettslig legitime eier av anneksjonen, hvor mange svenske politikere anså Kieltraktaten som rettsgrunnlag for ensidig svensk herredømme over dobbeltmonarkiets utenrikspolitikk. Det selvstendige Norge førte fram mot første verdenskrig en stadig mer pågående Svalbard-politikk, Et norsk utspill om å påta seg styringsoppdrag over Svalbard i 1909 vakte reservert reaksjon fra stormaktene og massiv svensk motstand, basert på deres nesten hundreårige veto mot norsk utenrikspolitikk i unionen. Svenskene høstet en god del sympati for sin avvisning av Norges ambisjoner, av hensyn til den nordiske stabiliteten og forholdet til Russland. Svenskene trakk derfor Russland aktivt inn og foreslo felles norsk-svensk-russisk styre av Svalbard, noe som like før verdenskrigen strandet etter motstand fra Tyskland og USA. Norge posisjonerte seg derimot nå meget godt, med argumentasjon som viste til landets historiske overhøyhet i nordområdene. Juristen og en tid utenriksminister Arnold Ræstad utga i 1912 avhandlingen Norges høihetsret over Spitsbergen i ældre tid, som ble en «bibel» for norske diplomater og forhandlere med henvisning til de historiske besittelsene som Kieltraktaten eksplisitt nevnte som norske. Både Ræstad og jusprofessor Fredrik Stang bisto den norske forhandleren Fredrik Wedel Jarlsberg ved fredsforhandlingene i Paris i 1919, bevæpnet med avhandlingen fra 1912 og ulikt historisk og juridisk materiale som skulle vise Norges forbindelser til Svalbard. I Kieltraktatens paragraf 4 nevntes nettopp norske «Besiddelse» hvor Svalbard hørtes blant slike som uttrykkelig ikke var blitt unntatt fra avståelsen til den svenske konge, og som av den grunn ikke kunne hevdes som dansk. Den svenske motstand mot Norges overhøyhet helt til det siste, gjør det derimot mer enn sannsynlig at en anneksjon før 1905 av mange svenske ledere ville blitt ansett som svensk, siden den svenske tolkningen av Kieltraktaten var at Norge ikke kunne foreta egne og selvstendige utenrikspolitiske handlinger innen rammen av unionen.
Ludovica Levy
Bakgrunn
Ludovica Levy var datter av skomakermester Lars Henrik Dysten (1826–74) og Maria Magdalene Specht.
Fra Danmark til Norge
Etter å ha startet ved Frederiksbergs Teater i København kom hun til Norge med ektemannen Bernhard Levy (1844–92 - sønn av tøymakermester Jacob Simon Levy (1804–53) og Clarine Gabriel (1808–73) - som hun hadde giftet seg med 28. september 1873. De var tilknyttet Olaus Olsens trupp 1880-83 med base i Stavanger.  Etter et kortvarig engasjement på Dagmarteatret i København begynte ekteparet igjen å reise i Norge, nå med eget selskap, Det Levyske Theaterpersonale, frem til 1890.
Secondteatret
Ekteparet etablerte Secondteatret i 1899, beliggende i lokalene til Tivoli Teater. Dette var aktivt ett år. Ludovicas egen datter, Clary Levy (1874–1908), var med som skuespiller og holdt også teaterets regnskaper. Etter finansielle problemer la de ned Secondteatret etter bare en enkelt sesong. Vestlendingene Agnes Mowinckel (1875–1963), Ingolf Schanche (1877–1954), Lauritz Stub Wiberg (1875–1929) og Hauk Aabel (1869–1961) var ved Secondteatret i sine unge scenatiske år.
Guitar Art Festival
The Guitar Art Festival i 2009 ble gjestet av bl.a. Sting (UK), the Vicente Amigo Group (Spania), Roberto Fabbri (Italia), Kazuhito Yamashita (Japan), Zoran KrajiÂšnik (Serbia), Xuefei Yang (Kina), Hubert Kappel (Tyskland) og RTS Symfoniorkester (Serbia).
Albanias historie
Etnisk opprinnelse
De som støtter teorien om illyrerske-albanske kontinuitet hevder at alle illyrerske stammer, unntatt albanerne, ble assimilert eller drevet sørover inn i Albania og Hellas i løpet av den tidlige middelalderen etter bølger av folkevandringer. Et formidabelt fjellandskap og et fleksibelt stammesamfunn gjorde det mulig for albanerne å overleve inn i moderne tid med deres identitet og språk i behold. I henhold til disse forskerne er navnet Albania avledet fra navnet til en illyriansk stamme kalt Arbër, eller Arbëreshë, og senere Albanoi, som bodde i nærheten av Durrës.
Forhistorie
Illyrere produserte og handlet med krøtter, hester, jordbruksvarer og metaller som kobber og jern. Feider og krigføringer oppsto stadig mellom illyriske stammer. Råd med eldre (bulae) valgte høvdinger som styrte hver de ulike stammene. Ved ulike tider kunne enkelte høvdinger herske over flere stammer og danne kortvarige kongedømmer. I løpet av 5. århundre f.Kr. strakte den illyriske befolkningen seg så langt nord som til øvrige delen av elven Sava i det som i dag er Slovenia. Illyriske friser som er oppdaget i nærheten av dagens slovenske by Ljubljana avbilder rituelle ofringer, gjestebud, slag, idrett og andre aktiviteter.
Gendarmenmarkt
Historie
Etter at forfølgelsen av hugenotter ble gjenopptatt i Frankrike garanterte den brandenburgiske kurfyrste dem beskyttelse, religionsfrihet og fulle borgerrettigheter i Brandenburg med Potsdam-ediktet i 1685.
Dmitrij Sjepel
Sjepel ble europamester i Baselga di Pinè i Italia i 2001.
Albanias historie
Folkevandringstiden og tidlig middelalder
Den bysantinske keiseren Basileios II med kallenavnet «Bulgarerdreperen» gikk til motangrep i 1014. Den bysantinske hæren knuste den bulgarerne, erobret havnene langs Adriaterhavet og erobret Epirus sør før Albania. Disse områdene lå langt unna Østromerrikets hovedstad Konstantinopel og den bysantinske autoritet ble svekket over tid. Mens klanene og jordeierne kontrollerte innlandet var kystområdene i kamp med Østromerriket.
Gendarmenmarkt
Historie
Plassen ble kalt Gendarmen-Markt fra 1898, og deretter inntil ca 1903 Gensdamenmarkt. Plassen har siden 1905 hatt sitt nåværende navn Gendarmenmarkt. Mittelmarkt, Friedrichstädter Markt og Schillerplatz utgjør deler av plassen.
Albanias historie
Nasjonal oppvåkning
På 1870-tallet hadde Den høyeste portens (Bâb-i-âlî) reformer med det formål å hindre Det ottomanske rikets nedbryting feilet. Bildet av «det tyrkisket åket» hadde blitt fiksert på nasjonalistiske mytologier og psyke blant befolkningen på Balkan og deres ferd mot løsrivelse økte. Albanerne, på grunn av overmakten til muslimenes forbindelse med islam og deres indre sosiale inndelinger var det siste av folkeslagene på Balkan som løsrev seg fra Det ottomanske riket da muslimene fryktet at de ville miste de albanskbefolkede landområdene til framvoksende balkanske statene som Serbia, Montenegro, Bulgaria, og Hellas.
Gosho Aoyama
Aoyama er gift med den stemmeskuespilleren, sangeren og komponisten Minami Takayama, som også har stemmen til Conan i anime-versjonen av Mesterdetektiven Conan.
Guttorm
Guttorm er et nordisk mannsnavn med norrøn og urnordisk opprinnelse. Navnet er nokså sjeldent og er mest brukt på Færøyene og i Norge.
Etymologi
GórmR og Gormr er norrøne kortformer av navnet. Disse har gitt opphav til mannsnavnet Gorm.
Total krig
Bakgrunn
Total krig er en krig hvor en av deltakerne gjennomfører en fullstendig mobilisering av alle tilgjengelig ressurser og befolkning. I tiden før den franske revolusjonen var krigene «begrensede», i den forstand at ikke hele staten var involvert i krigen. Det er særlig tre faktorer som kom på plass i løpet av 1800-tallet som muliggjorde den totale krigen;
Gjengangeren
Historie
Lista viser viktige år i avisas historie.
Silje Ask Lundberg
Silje Ask Lundberg (født 13. april 1988 i Oslo) er en norsk miljøverner som er vokst opp i Harstad. Lundberg var leder av Naturvernforbundet fra høsten 2016 til april 2021.
Tiden i Natur og Ungdom
Hun har tidligere innehatt en rekke verv i Natur og Ungdom og har sittet både i landsstyret og sentralstyret til organisasjonen, før hun fra 8. januar 2012 til 12. januar 2014 satt som leder. I denne perioden var hun både en tydelig stemme mot oljeboring utenfor Lofoten, Vesterålen og Senja og synlig i det internasjonale arbeidet til organisasjonen i forbindelse med klimaforhandlingenet.
Band des Bundes
Båndet er ca 900 meter langt og omfatter (fra vest til øst) Kanslerparken på Sprees høyre bredd, Kanslerens kontor på elvens venstre bredd, Paul Löbe-huset, Marie Elisabeth Lüders-huset (på elvens høyre bredd) og endelig det ennå ikke realiserte Bürgerforum mellom Paul Löbe Haus og Marie Elisabeth Lüders Haus..
Egypts klima
Egypt ligger i det subtropiske ørkenbeltet. Egypt mottar mindre enn 80 mm nedbør årlig i de fleste områder. Et unntak er kystområdene langs Middelhavet, hvor det kan falle 200 mm nedbør i løpet av vinterhalvåret. Det regner nesten aldri om sommeren. Bortsett fra den smale kyststripen kan man ingen steder regne med en helt fast, årlig nedbør. Den årlige nedbørsmengden avtar fra ca. 180 mm i Alexandria og 80 mm i Port Said, til ca. 20 mm i hovedstaden Kairo. Sør for Asyut kan det gå år mellom hver gang det regner.
Franz Anton Bracht
Johann Franz Anton Bracht (født 1773, død 1862) var en prøyssisk embedsmann og liberal politiker. Han regnes som en del av det politiske og intellektuelle lederskiktet i kongeriket Preussen.
Arnold Schölzel
Arnold Angelus Schölzel (født 21. oktober 1947 i Bremen) er en tidligere tysk angiver for Stasi og nå redaktør i avisen Junge Welt.
Røde stjerne
Kommunistisk symbol
Rødt stjernesymbol ble brukt i en rekke flagg og statsvåpner for kommunistregimer. I noen land i den tidligere Østblokken i Europa, for eksempel Ungarn, er det idag straffbart å offentlig bruke eller vise dette symbolet.
Flå
Utmarksnæring
I Flå kommune er det ca. 1050 hytter. Flå har mange ledige hyttetomter i felt – spesielt er Skarsdalen, Veneli, Gulsvikfjellet og Flenten/Trøgaset attraktive områder. Jakt på elg og hjort blir stort sett tatt hånd om av skogeierne, mens jakt på rein, rådyr og småvilt oftest leies ut. Fiske er godt organisert i flere områder bl.a. Hallingdalselven og Flå Østre Grunneierlag. Fiskekort selges på de fleste bensinstasjoner og campingplasser, mens grunneier/grunneierlag må kontaktes for jaktkort.
De fire store i norsk rock
Uttrykket ble introdusert i Arbeiderbladet i 1994 i et intervju med Joachim Nielsen.
Utsira vindpark
En studie gjort over perioden 1.–30. mars 2007, viste at systemet gjorde øya 100 % selvforsynt med strøm omtrent 65 % av tiden, mens studier over lengre tid viste at selvforsyning ble oppnådd rundt 50 % av tiden. Resten av tiden måtte strøm trekkes fra sjøkabelen til land. I mars 2007 produserte vindturbinene i snitt 53 kW. Systemeffektiviteten for hydrogenproduksjon lå på 53 %. Selve elektrolysøren hadde en effektivitet på 73 %, men i tillegg kom tap fra transformator, hydrogenkompressor og annet (vannpumper, tørking, avoksidering, kjøling, etc.). Effektiviteten på hydrogenforbrenning lå på 17–18 %, noe som kunne vært kraftig forbedret med en god brenselcelle.
A Tribute to the Black Emperors
Sporliste
CD-versjonen:
Ime skole
Skolen fikk en ny hinderløype av BU, høsten 2021
MS «Agder»
MS «Agder» ble døpt av Arendals ordfører Torill Rolstad Larsen lørdag 21. mai 2011 ved Arendal gjestehavn etter at havnedirektør Rune Hvass hadde personlig kjørt båten fra verftet i Hemnesberget i Nordland til Arendal.
Direktorat
Russland
I Russland er presidentadministrasjonen inndelt i departementer, som som oftest har ordet «direktorat» i navnet.
MS «Maud»
Hospitalskip
Fra 2005 er MS «Midnatsol» sammen med MS «Finnmarken» forhåndsrekvirert av Forsvaret som hospitalskip. Forsvaret kom med spesifikasjoner under prosjekteringen og byggingen, og dekte mer-kostnadene. Skipet er selvforsynt med vann og elektrisitet, og avfallshåndteringen skjer ombord, noe som betyr at hun kan være til sjøs i lange perioder av gangen. De innvendige personheisene er utvidet, og skipet har helikopterdekk. På ti dagers varsel skal skipet være operativt som flytende feltsykehus. Bildekket skal gjøres om til sykehus, og 70 leger og sykepleiere vil kunne være i arbeid. Som hospitalskip skal MS «Midnatsol» kunne romme 200 senger i tilfelle krig, krise eller katastrofe, nasjonalt eller internasjonalt.
Hemmelig dekoderring
Historie
Hemmelige dekodere er vanligvis utformet som to skiver festes sammen med en stift i midten slik at den indre skiven er dreibar. De er noe forenklede etterligninger av chifferdisken utviklet i det 15. århundre av Leon Battista Alberti. Mens Alberti benyttet en mer kompleks polyalfabetisk chiffer bruker dekodere for barn gjerne det noe enklere monoalfabetiske substitusjonschifferet Cæsarchiffer.
Universität zu Köln
Fakulteter
Det har idag 6 fakulteter: Økonomi og samfunnsvitenskap, jus, medisin, filosofi, matematikk og naturvitenskap og humaniora. Universitetet og det tilknyttede universitetsklinikum befinner seg i bydelen Sülz.
Alpint under Vinter-OL 2010 – Utfor kvinner
Regjerende olympisk mester i øvelsen var Michaela Dorfmeister, Østerrike.
Deutscher Dom
Etter marsrevolusjonen i 1848 ble 183 revolusjonsofre begravet fra kirken. Etter en protestantisk gudstjeneste ble det holdt prekener av en protestantisk, en katolsk og en jødisk geistlig, før kistene under stor folkelig deltagelse ble ført til Friedhof der Märzgefallenen og bisatt.
Ostravice
Ostravice renner så gjennom det åslendte landskapet mellom tettstedene Ostravice og Frýdek-Místek, og til slutt til lavlandet rundt de industrialiserte områdene rundt Ostrava.
Rustflatvikler
Levevis
Larven kan utvikle seg på mange ulike busker, hyppigst på pors men også blant annet på bringebær, selje og osp. Larven lever inne i et sammenspunnet blad og forpupper seg også der. De voksne sommerfuglene flyr på ettersommeren og høsten.
Škoda lásky
Norsk versjon
Otto Nielsen har skrevet en norsk tekst. På norsk bærer den tittelen «Hvor er min kone?».
Lyngflatvikler
Levevis
Arten kan leve på mange ulike busker og trær og er noen steder et alvorlig skadedyr på frukttrær. Den kan ha flere generasjoner hver sommer i varmt klima. I Norden lever den på blokkebær og blåbær og har ingen økonomisk betydning, da den også er temmelig sjelden. Larven spinner sammen et blad ved hjelp av silke og lever inne i dette hylsteret.
Sande Avis
Opplag
Bekreftede netto opplagstall fra Mediebedriftenes Landsforening:
Granatmannen
Hendelsene
Den 4. februar 1965 klokken 07.30 skjedde den første eksplosjonen ved Thunes vei på Skøyen. En 19 år gammel gutt på veg til Oslo handelsgymnasium kom ved et uhell over granatfellen som var festet i støtfangeren på en parkert bil. En fotgjenger som kom gående i motsatt retning gikk i gaten sammen med offeret på grunn av mye snø, og da tenåringen gikk ut i veikanten mellom et nettinggjerde og noen parkerte biler tok han med seg en ledning med foten som gjorde at granaten gikk av. 19-åringen hadde rukket å gå noen meter forbi bilen før granaten ble utløst og ble påført splintskader i ryggen, men overlevde.
Republikken Novgorod
Økonomi
Enkelte forskere mener at føydalherrene prøvde med lov å binde bøndene til sitt land. Noen kategorier av føydalt avhengige bønder, så som davnije ljudi (russisk: давние люди), polovniki (russisk: половники), porutsjniki (russisk: поручники)m og dolzjniki (russisk: должники), var avskåret fra retten til å forlate sin føydalherre. Bojarene og klostrene forsøkte også å hindre andre bondekategorier fra å bytte føydalherre. Det var imidlertid en tradisjon i Russland at bøndene kunne forlate sitt land hvis de hadde betalt all sin skyld. De kunne dra i ukene før og etter «St. Georgs dag om høsten». Denne tradisjonen ble bare «midlertidig» opphevet av Ivan den grusomme, mer enn et århundre etter erobringen av Novgorod, så full føydalisme eksisterte aldri i Republikken Novgorod. Den midlertidige opphevingen ble dog aldri opphevd, og serfene ble formelt bundet til sitt land ved Ulozjenie-loven i 1649.
Kunståret 1394
Dødsfall
1394 in art
Svartask
Svartask (Fraxinus nigra) er et løvfellende tre i oljetrefamilien.
Den vokser i fuktige skoger sammen med rødlønn, kvitalm og tuja. Den kan også finnes sammen med balsamedelgran, svartgran, kanadahemlokk, gulbjørk og amerikalerk. I undervegetasjonen finnes blant annet gråor (subsp. rugosa), alaskakornell, vier, Vaccinium corymbosum og vanlig tranebær.
En invaderende art, asiatisk askepraktbille (Agrilus planipennis), dreper svartask og andre amerikanske askearter, og svartask er derfor vurdert som kritisk truet på IUCNs rødliste.
Siciliansk (sjakkåpning)
Andre varianter
Etter 1.e4 c5 2.Sf3 er det tre andre varianter som spilles sjeldnere, men som også regnes som spillbare.
Toponymi
Toponymi (gresk: τόπος (tópos), «sted» og ὄνομα (ónoma), «navn») er den taksonomiske læren om toponymer (stedsnavn), deres opprinnelse og deres betydning. Toponymi er en gren innen onomastikken, som er læren om navn av alle slag.
Atsjinsk
Atsjinsk (russisk: А́чинск) er en by i Krasnojarsk kraj i Russland. Den ligger på høyre bredd av elva Tsjulym nær stedet hvor den krysses av den transsibirske jernbanen, 184 km vest for Krasnojarsk. Atsjinsk lufthavn ligger 4 km øst for byen.
Historie
Byen ble grunnlagt i 1641 som Atsjinskij ostrog ved elva Belyj Ijus. Etter en brann ble den flyttet til Tsjulym-elva i 1683, og 25. juli 1683 regnes som byens offisielle grunnleggingsdag. Bystatus ble innvilget i 1782. Med byggingen av den transsibirske jernbanen og tilknytningen til byen i 1895 fikk Atsjinsk raskt større betydning. Distriktet Atsjinsk ble i 1930 det første målet for stalinistiske bondedeportasjoner i Krasnojarskregionen.
Det andre slaget om El Alamein
Slaget
Perioden fra 29. – 31. oktober har ikke fått navn, da slaget her stod stille.
Fase en: Innbruddet
Før den egentlige artilleriforberedelsen kom det en avledning for angrep for 24. australske brigade, som utsatte den tyske 15. panserdivisjon for kraftig beskytning i et par minutter. Heretter begynte Operation Lightfoot den 23. oktober kl. 21.40 egyptisk sommertid på en stille, klar aften med fullmåne, men ikke med en 1000 kanoners sperreild, som man ofte ser det referert, eller med at alle kanoner skjøt på én gang. Sperreilden hadde blitt omhyggelig planlagt således at den første granat fra alle 882 kanoner i de forskjellige batterier ville ramme langs hele den 65 km lange front samtidig. . Etter 20 minutter med kraftig beskytning av hele linjen skiftet kanonerne over til utvalgte mål som støtte for det fremrykkende infanteri. Beskytningen fortsatte i fem og en halv time, hvoretter hver kanon hadde avfyrt omkring 600 granater. Der var en grunn til at man hadde valgt navnet Operation Lightfoot, nemlig at infanteriet skulle angripe først. Mange av anti-stridsvognminene ville ikke bli utløst av soldater som passerte over dem, fordi de var for lette – derav kodenavnet. Mens infanteriet rykket frem måtte ingeniørsoldatene rydde en passasje til de etterfølgende stridsvogner. Passasjene skulle være 7,25 m brede, hvilket var nok til at stridsvognene kunne passere i enkeltkolonne. Ingeniørene skulle rydde en 8 km lang rute gjennom minefeltene. Det var en vanskelig oppgave på grunn av dybden på aksestyrkenes minefelter.
I mellomtiden foretok 7. pansrede divisjon, sammen med en brigade av Frie franske styrker fra Brian Horrocks' XIII Korps, et skinnangrep på den sydlige delen av fronten med det formål å komme i kamp med, og fastholde, den 21. tyske panserdivisjon og den italienske Ariete division ved Reweisat-høyderyggen. Angrepet ble imidlertid slått tilbake av «Folgore» og «Ramcke» fallskjermbrigadene og «Keil»-gruppen. Lengre nordpå ved frontene til 44. og 50. divisjon ble det oppnådd mindre gevinster til gjengjeld for store tap forårsaket av besluttsom motstand fra Pavia- og Brescia-divisjonene og enheter fra «Folgore»-brigaden. Den 4. indiske infanteridivisjon skulle likeledes holde den italienske Bologna-divisjon beskjeftiget i sentrum.
Fase to: Nedbrytningen
'D Pluss 2: Søndag den 25. oktober 1942' Det innledende fremstøtet endte søndag. Begge armeer hadde kjempet uavbrudt i to dager. De allierte hadde trengt gjennom minefeltene i vest og hadde skapt et ti km bredt og fem km dypt innhugg. De satt nå på toppen av Miteriya-bakkekammen i sydøst, men samtidig lå aksestyrkene stadig solid i deres opprinnelige stillinger og slaget hadde gått i stå. Derfor beordret Montgomery at kampene i syd skulle innstilles, hvilket gav mulighet for at 7. pansrede divisjon kunne rykke nordover, og for evakuering av Miteriya-høyderyggen. Slaget ville bli konsentrert om «Kidney»-området og Tel el Eisa, inntil det oppsto et gjennombrudd. Det kom til å vare syv grusomme dager.
Fase fire: «Operation Supercharge»
9. pansrede brigade innledet sin marsj mot fronten kl. 20 fra jernbanestasjonen i El Alamein med omkring 130 kampvogner. Den nådde frem til startlinjen med kun 94 kampvogner igjen. Brigaden skulle ha innledet sitt angrep mot Tel el Aqqaqir kl. 5.45 bak en sperreild. Angrepet ble utsatt 30 minutter, mens brigaden omgrupperte etter ordre fra brigadegeneral John Cecil Currie. Klokken 6.15, en halvtime før daggry rykket brigadens tre regimenter frem mot rekken av kanoner Brigadegeneral John Cecil Currie hadde forsøkt å unngå at brigaden skulle utføre denne oppgaven, siden han hevdet at brigaden kom til å angripe over en for bred front uten reserver, og at den formentlig ville få tap på 50 % av styrkene.
Brigaden hadde startet angrepet med 94 kampvogner, men dette tallet ble redusert til kun 24 brukbare vogner (selv om mange kunne repareres), og av de 400 kampvognbesetningene involvert i angrepet ble 230 drept, såret eller tatt til fange.
Denne kampen ble senere døpt «Hammering of the Panzers». Selv om tapet av kampvogner var omtrent like store, var dette blott en brøkdel av det samlede antall britiske kampvogner, mens det var hovedparten av Erwin Rommels kampvogner.
Rommel tilkalte den 132. italienske «Ariete»-panserdivisjon sydfra så den kunne slutte seg til forsvaret omkring Tel el Aqqaqir i Panzer Armee Afrikas siste forsvar. Da natten falt på hadde aksestyrkene kun 32 kampklare stridsvogner langs hele fronten. Med en baktropp som kjempet desperat ved Tel el Aqqaqir, begynte Rommel tilbaketrekningen til Fuka.
Analyser av slaget
Det endte med en nesten fullstendig allierte seier. Aksestyrkerens tap på 37000 tilsvarte over 30 % av deres samlede styrke. De alliertes tap på 13500 var i sammenligning en bemerkelsesverdig liten del av deres samlede styrke. Den effektive styrken til Panzer Armee Afrika etter slaget bestod av ca. 5.000 mann, 20 kampvogner, 20 panservernskanoner og 50 feltkanoner, men de allierte var dårlige på at utnytte seieren straks. De ble overrasket over Rommels tilbaketrekning, og dette, i sammenheng med forvirring ved den etterfølgende omorganisering hvor enheter ble flyttet rundt mellom de tre korps, betydd at de var langsomme i forfølgelsen og ikke klarte å avskjære Rommel ved hverken Fuka eller Mersa Matruh.
De tsjekkoslovakiske legionene
Etter krigen
Mange legionærer valgte etter krigen å fortsette sin karriere i den tsjekkoslovakiske hæren. De fleste offiserene i den militære ledelsen hadde tjenestegjort i den tsjekkoslovakiske legionen i Russland eller i Frankrike, blant andre de profilerte generalene Jan Syrový, Ludvík Krejčí, Lev Prchala, Vojtěch Luža, Vojtěch Luža og Ludvík Svoboda. Den mest prominente av disse var Syrový, som hadde stillinger som generalstabssjef og inspektør for hæren innen han ble utnevnt til både statsminister og forsvarsministerunder Sudetenkrisen i september 1938. Enkelte russiske offiserer som Sergěj Vojcechovský (som hadde tjenestegjort i den hvite armé) valgte også å fortsette sin militære karriere i den tsjekkoslovakiske hæren.
Tromsø By
Redaksjon
Redaksjonen under oppstarten besto av redaktør Dag Bergheim, Yngve Bergheim, Live Almås-Sørensen, og Tore Høgås.
Mandag 25. april trakk Yngve Bergheim seg som ansvarlig redaktør i TromsøBy med umiddelbar virkning etter sterkt press fra Bladet Tromsø.
Idrettsforeningen Ørnulf
Boksing
I NM 1912 og i NM 1914 ble det to nye gullmedaljer. I 1915 ansatte foreningen to utenlandske trenere, først dansk-amerikaneren John Hindsberg og deretter den danske eks-verdensmesteren Waldemar Holberg. Resultatet ble 4 gull i NM 1915 som ble arrangert av Sportsklubben Brage i Trondheim.
Conrad Christensen sønn, amerikansfødte Edgar Norman, ble Europamester i mellomvekt i 1927, og norsk mester i NM 1924, 1925, 1926 og i 1927. Han representerte IF Ørnulf, før han var med i en gruppe som brøt ut og dannet Bokseklubben Pugilist i Oslo.
Breaking the Waves
Handling
Jan kommer etter hvert med et ønske om at Bess må ha seksuell omgang med fremmede menn for så å fortelle ham hva hun har gjort. Han mener dette kan hjelpe ham gjennom den harde hverdagen samt føle at han og Bess igjen er nær hverandre seksuelt. Hun følger Jans ønske, og etter hvert begynner hun å tro at hva hun gjør er Guds vilje og at hennes handlinger gjør Jan friskere.
Sjanger og filmhistorisk sammenheng
Breaking the Waves har klare trekk fra Dogme 95, et filmkonsept som ble presentert på Cannes filmfestival i 1995 av Lars von Trier og Thomas Vinterberg. Disse filmene var ment som en motvekt til det svært kommersielle filmmarkedet.
New chemical entity
NCE er et kjemisk molekyl utviklet av det innoverende selskap i det tidlige stadium av legemiddeloppdagelsen som etter å ha gjennomgått kliniske utprøvinger eventuelt kan vise seg å være et legemiddel som kan være en kur for en sykdom. Syntese av NCE er det første trinn i utviklingsprosessen av et legemiddel. Når først syntesen av NCE er fullført har selskaper to muligheter videre. De kan enten satse på kliniske utprøvinger på egen hånd eller lisensiere NCEet til et annet selskap. I det sistnevnte tilfellet kan selskaper unngå den dyre og langvarige prosessen med kliniske utprøvinger ettersom lisensmottakerselskapet vil utføre videre kliniske utprøvinger og deretter lansering av legemidlet. Selskapet som velger denne forretningsmodellen kan generere høye marginer ettersom de får en enorm engangsbetaling for NCE-et og i tillegg inngår en inntektsdelingsavtale med lisensmottakerselskapet.
Kunståret 1397
Fødsler
som var kjent for sitt pionerarbeid innen visuelt perspektiv innen kunsten ||align=center|78 ||align=center|1475 ||
Kvam (tettsted)
Stedet
Kvam jernbanestasjon er ubetjent stasjon på Dovrebanen. Tettstedet ligger langs europavei 6 og buer seg langs med Gudbrandsdalslågen. Ny europavei 6 mellom Frya og Sjoa ble åpnet 17. desember 2016 og den går utenfor Kvam sentrum. Europavei 6 fra sør går i tunnel gjennom Teigkampen på sørsida av bygda og bru over Gudbrandsdalslågen vest for Kvam sentrum hvor det er avkjørsel til Kvam, fylkesvei 2522 (gamle E6) og fylkesvei 2598 «Baksidevegen». Herfra kjører en av til Kvam sentrum og videre i Slettakrysset går fylkesvei 2602 til Kvamsfjellet, som ligger inntil Rondane nasjonalpark. Seterveien er en del av «Peer Gynts setervei» som kommer ned igjen på Vinstra. Siden bygda ligger øst-vest omtales som regel vest som nord og øst som sør lokalt. Typisk sier en «nordafor» og «synnafor» brua som krysser Veikleåa som lokalt kalles Storåa eller Store Veikleå.
Næringsliv
Kvam er kjent for Vertshuset Sinclair som ble åpnet i 1972, og er bygget på tomten til tidligere Kvam Hotell som brant ned i 1970. Kroa var et populært stoppested langs E6. Kroa ble nedlagt etter at E6 ble lagt utenom Kvam senrtum og i dag er det kafe i lokalet. I 1999 åpnet Punter Kro i bygningen som tidligere huset Sletten landhandleri, kroen skiftet senere navn til Mors Kro. Punter Kro gjenoppstod i 2007, da Kvam samvirkelags lokaler ble omgjort til serveringssted, men ble stengt igjen jula 2008. Mors kro ble nedlagt i 2013. Samme år etablert Ødegaarden bakeri & konditori kafe i Gammelbua i Slettakrysset. På Kvamsfjellet ligger Rondablikk Høyfjellshotell.
Operasjon Uranus
Bakgrunn
Offensiven startet fra nordvest, med kraftig artilleribeskytning, den 19. november 1942. De sovjetiske styrkene angrep aksemaktenes svake flanker og omringet raskt Stalingrad. Den 23. november møttes sovjetstyrkene ved Kalatsj-na-Donu og aksemaktenes styrker var avskåret.
5. etappe av Tour de France 2010
5. etappe av Tour de France 2010 ble kjørt den 8. juli 2010 og gikk fra Épernay til Montargis.
Dzungarene
Historisk sett var dzungarene en av de fire store stammene i Oiratkonføderasjonen. De var også kjent under navnet «eleuth» eller «ööled» (en eufemisme for det mislikte navnet zunghar), som de var kjent som for Qing-dynastiet, og som «kalmyker» i Russland. I 2010 hevdet 15 520 mennesker at de hadde ööled-forfedre i Mongolia. Et ukjent antall bor også i Kina, Russland og Kasakhstan.
Galaktose
Galaktose finnes naturlig i melkeprodukter, sukkerbete (sukkerroe), kvaer og planteslim (et kleberig sekret som de fleste planter og noen mikroorganismer skiller ut). Det synteseres dessuten i kroppen, der det danner komponenter i glukolipider og glukoproteiner som finnes i en rekke vev. Galaktose brukes ofte som kunstig søtningsstoff, fordi det inneholder viktig energi som mange celler utnytter.
Jeff Conaway
Conaway er kjent for sine roller i filmen Grease med blant andre John Travolta, og de amerikanske TV-seriene Taxi og Babylon 5. Han spilte også i den kortvarige fantasy-serien Wizards and Warriors fra 1983. I en tidlig episode av TV-serien Murder, She Wrote og i tre senere episoder senere i denne serien var han også med. Han gjorde gjorde en opptreden i filmen, Jawbreaker, som faren til en av tenåringsjentene. I 1988 opptrådte han en tjener i filmen Elvira, Mistress of the Dark. I 2001 spilte Conaway en FBI-agent i filmen Do You Wanna 'Know a Secret?. Han regisserte filmen Bikini Sommer 2 fra 2002.
Paul A. Acquah
Paul A. Acquah er en ghanesisk økonom. Han kommer fra Guabo i Central Region i Ghana.
Zoologischer Garten Berlin
Det var naturforskeren Martin Lichtenstein som fikk etablert dyrehaven. I 1869 ble dr. Heinrich Bodinus zoodirektør. I 1871 lot han oppføre et antilopehus som på grunn av sin eksotiske stil ble meget berømt. I de følgende årene ble det bygget bl.a. et elefanthus, et hus for afrikanske strutser og en elefantport. Det ble også bygget paviljonger og restauranter.
Akvariet ble åpnet 1913 etter planer av forskeren dr. Oskar Heinroth. Etter første verdenskrig ble anlegget ombygget til uteområde etter forbilde av Tierpark Hagenbeck i Hamburg.
Etter den tyske gjenforeningen i 1990 innledet man et samarbeide med Tierpark Berlin i Berlin-Friedrichsfelde, som er Europas største landskapsdyrehave.
Drangedal-ulykken
Drangedal-ulykken var en flyulykke som inntraff den 5. mai 1952 da et Dakota-fly fra Fred. Olsens Flyselskap havarerte i Drangedal i Telemark. Flyet kom fra Amstedam lufthavn Schipool, i et såkalt sjømannscharter og var under innflyvning til Tønsberg flyplass, Jarlsberg utenfor Tønsberg. Flyet kom ut av kurs og havarerte på Siljefjell (416 moh.).
Rick Danko
Richard Clare «Rick» Danko (født 29. desember 1942, død 10. desember 1999) var en canadisk låtskriver, bassist og vokalist, mest kjent som medlem av The Band. Sammen med Jonas Fjeld og Eric Andersen vant han Spellemannprisen 1991 i klassen roots & country for albumet Danko/Fjeld/Andersen.
The Hawks
Det var Danko som fant det rosa huset på Parnassus Lane i Saugerties, New York, som ble kjent som Big Pink. Danko, Hudson og Manuel flyttet inn, og Robertson bodde ikke langt unna. Bandets spilte med Dylan i kjelleren på Big Pink, mellom juni og oktober 1967, og lagde innspillinger som først offisielt ble utgitt i 1975 som The Basement Tapes.
Utgivelser
Soloalbum
Den 84. Oscar-utdelingen
Beste animasjonsfilm
Følgende atten animasjonsfilmer har blitt påmeldt i kategorien beste animasjonsfilm.
Beste sang
39 sanger er kandidater til å bli nominert.
Eurovision Song Contest 2008
EBU innfører to semifinaler
På grunn av det høye tallet på land i konkurransen, innførte EBU i 2004 en semifinale som ble arrangert et par dager før finalen. Etter en rekordstor semifinale i 2007, der bare østeuropeiske land kvalifiserte seg, fulgte omfattende pressekritikk i Vest-Europa. EBU valgte derfor å endre på semifinalekonseptet dette året og innførte en ordning med to semifinaler. Her ble grupper av land som tradisjonelt stemmer på hverandre, splittet opp i hver sin semifinale. De nordiske landene og de eks-jugoslaviske landene er to slike stemmegrupper som deles opp i to og fordeles på to semifinaler. Dette gjøres for å redusere effekten av nabostemming, og for å forhindre at et land klarer å kvalifisere seg til finalen takket være stemmer fra nabolandene. I tillegg hadde hvert land en fagjury som stemte parallelt med tv-seerne.
Pål Løkkeberg
Kunstnerisk virke
Hans oppsetning av Gengangere ga ham Kritikerprisen i 1972. I 1990 fikk han Amandaprisen for beste dramatiske fjernsynsproduksjon for Canto Libre, som ble laget for Fjernsynsteatret i 1989. Løkkeberg døde av kreft i 1998. Hans siste teaterproduksjon var forestillingen Kunst på Nationaltheatret, som hadde premiere i 1997.
Republikken Afghanistan
Daouds kupp
Daoud diskuterte opprør med forskjellige opposisjonelement i mer enn et år, både med moderate og venstreorienterte, inkludert militære offiserer som var medlemmer av både Khalq og Parcham fraksjonene av ADFP. Kommunistene hadde særlig motarbeidet Zahirs eksperiment i konstitusjonelt demokrati hardt. Deres flammende taler i parlamentet og organiserte gateopptøyer var taktikker som alarmerte kongen i den grad at han nektet å skrive under på loven som skulle legalisere politiske parti. Babrak Karmals Parcham-fraksjon ble mye involvert i planleggingen av kuppet. Der er allmenn enighet om at Daoud hadde hatt møter med det han kalte «venner» i mer enn et år. Selve kuppet ble utført av lavere offiserer som var blitt trent i Sovjet. Noen afghanere mistenkte at Daoud og Karmal hadde hatt kontakt i flere år og at Daoud hadde brukt ham som informant i den venstreorienterte bevegelsen. Ingen sterke forbindelser kan siteres på å støtte dette, uten nærheten mellom Karmals far, en general i arméen, og Daoud. På tiden for kuppet, juli 1973, som fant sted mens kongen var i Italia for å få en øyebehandlig ved et medisinsk senter i Ischia, var det vanskelig å vurdere fraksjons og partitilhørigheten til offiserene som deltok. Til tross for et antall konverteringer fra Parcham til Khalq-fraksjonen ved kommunistkuppet i april 1978 som kastet Daoud, ble både parti og fraksjonslojaliteten tydelig da ADFP overtok makten.
Den Indre Sjømannsmisjon
Betelskip
Året etter, i 1914 ble det begynt innsamling av midler til nytt skip som senere ble kjøpt og ombygd til hospital- og betelskip under navnet «Elieser 2». Pga. 1. verdenskrig kom ikke dette skipet i drift før i 1918. Med dette skipet fortsatte Den indre Sjømannsmisjon å hjelpe fiskerne og spre budskapet til dem.
Men enda var det mange som ville oppleve Elieser, så i 1946 kjøpte organisasjonen en engelsk minesveiper som ble lagt til ombygging. Denne kom i fart som «Elieser 5», men den var svakt bygd og lå mye på verksted, så den ble en belastning for budsjettet. Dermed ble den solgt i 1963. I mange år senere ble den brukt som husbåt for bostedsløse i Oslo. «Elieser 4» fortsatte helt til 1990-tallet da den ble avløst av dagens Betelskip, «Elieser 6».
Organisasjon
Hovedkontoret for Den indre sjømannsmisjon har alltid ligget i Bergen. I lang tid hadde organisasjonen sine kontorer i Domkirkegaten 4 midt i sentrum, i Fiskarheimen, hvor de også hadde møtelokaler og velferdslokaler for fiskere og sjøfolk. Siden flyttet de til Strandgaten og var der i noen år. Deretter var hovedkontoret en periode på Bildøy på Sotra, før de i 2006 etablerte seg på Laksevåg.
Harald Langhelle
Harald H. Langhelle (født 25. desember 1890 i Bruvik sokn i Dale ved Bergen, død 6. oktober 1942) var en norsk journalist og redaktør i flere aviser knyttet til arbeiderbevegelsen, deriblant Arbeider-Avisen i Trondheim. Han var eldste sønn av Hans og Laura Langhelle.
I oktober 1942 ble Trondheim valgt som sted for tysk avskrekking mot sabotasjeaksjoner fra Hjemmefrontens og de alliertes side, blant annet på Glomfjord kraftanlegg og Fosdalens Bergverk i Malm. Reichskommissar Josef Terboven erklærte 6. oktober unntakstilstand i Trondheim, samt de omliggende kommunene, Nord-Trøndelag fylke, samt Grane kommune i Nordland. I dagene før dette hadde Gestapo mottatt en liste over personer som skulle fengsles og henrettes. 6. oktober, om morgenen ble det avholdt rettssak i Stiftsgården med blant annet Terboven og SS-general Wilhelm Rediess til stede, noe de anklagede ikke var.
Bragefeltet
Utbyggingen
Feltutbyggingen kostet 17,9 milliarder NOK.
Produksjonen
Oljen eksporteres via Oseberg feltsenter til Stureterminalen via Oseberg transportsystem (OTS). Gass fra Bragefeltet eksporteres via Statpipe-rørledningen til Tyskland.
Legeprosessen
Dommerne i saken var Walter B. Beals (rettens president), Harold L. Sebring og Johnson T. Crawford. Victor T. Swearingen var reservedommer. Aktoratet ble ledet av Telford Taylor, mens James M. McHaney presenterte saken. USAs militære myndigheter hadde jurisdiksjon i saken gjennom Kontrollrådets lov nr. 10, utstedt av Det allierte kontrollrådet, som gav okkupasjonsmaktene i Tyskland mulighet til å føre saker mot krigsforbrytere innenfor deres okkupasjonssoner.
Truls Helweg
Helweg hadde utdannelse fra Statens håndverks- og kunstindustriskole, Institutt for markedsføring og Universitetet i Oslo. Han startet sitt virke i reklamebransjen som AD og kreativ leder. Han ble rektor ved Westerdals reklameskole i Oslo på 1980-tallet, deretter rektor på Skolen for Grafisk Design og kom tilbake som studierektor for Westerdal Grafisk Design. Han var også høyskolelektor på Kunsthøgskolen i Bergen.